

VLADA REPUBLIKE HRVATSKE

Zagreb, 17. studenoga 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za Hrvate izvan Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o osnivanju i imenovanju članova Savjeta Vlade Republike Hrvatske za Hrvate izvan Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 17. Zakona o odnosima Republike Hrvatske s Hrvatima izvan Republike Hrvatske („Narodne novine“, br. 124/11. i 16/12.) i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_ 2021. godine donijela

**ODLUKU**

**o izmjenama Odluke o osnivanju i imenovanju članova Savjeta Vlade Republike Hrvatske za Hrvate izvan Republike Hrvatske**

**I.**

U Odluci o osnivanju i imenovanju članova Savjeta Vlade Republike Hrvatske za Hrvate izvan Republike Hrvatske, klase: 022-03/17-04/280, urbroja: 50301-23/22-17-2, od 7. rujna 2017. godine, klase: 022-03/18-04/56, urbroja: 50301-15/07-18-02, od 8. ožujka 2018. godine, klase: 022-03/18-04/88, urbroja: 50301-15/28-18-02, od 12. travnja 2018. godine, klase: 022-03/18-04/289, urbroja: 50301-15/28-18-02, od 27. rujna 2018. godine, klase: 022-03/18-04/332, urbroja: 50301-15/07-18-02, od 31. listopada 2018. godine, klase: 022-03/19-04/250, urbroja: 50301-15/07-19-02, od 4. srpnja 2019. godine, u točki IV. stavak 1. mijenja se i glasi:

„Članovi Savjeta po položaju su:

1. državni tajnik Središnjeg državnog ureda za Hrvate izvan Republike Hrvatske
2. zamjenik državnog tajnika Središnjeg državnog ureda za Hrvate izvan Republike Hrvatske
3. državni tajnik u Ministarstvu vanjskih i europskih poslova
4. državni tajnik u Ministarstvu unutarnjih poslova
5. državni tajnik u Ministarstvu znanosti i obrazovanja
6. državni tajnik u Ministarstvu kulture i medija
7. državni tajnik u Ministarstvu gospodarstva i održivog razvoja
8. državni tajnik u Ministarstvu zdravstva
9. državni tajnik Središnjeg državnog ureda za demografiju i mlade
10. državni tajnik u Ministarstvu turizma i sporta
11. državni tajnik u Ministarstvu rada, mirovinskoga sustava, obitelji i socijalne politike
12. državni tajnik u Ministarstvu financija
13. državni tajnik u Ministarstvu regionalnoga razvoja i fondova Europske unije
14. zastupnici u Hrvatskome saboru koji predstavljaju Hrvate izvan Republike Hrvatske
15. ravnatelj Hrvatske matice iseljenika
16. ravnatelj Državnog zavoda za statistiku
17. predstavnik Katoličke crkve (ravnatelj Hrvatske inozemne pastve)
18. predstavnik Hrvatske radiotelevizije
19. predstavnik Hrvatske akademije znanosti i umjetnosti
20. predstavnik Nacionalne i sveučilišne knjižnice
21. predstavnik Hrvatske gospodarske komore
22. predstavnik Hrvatske obrtničke komore
23. predstavnik Hrvatske udruge poslodavaca
24. predstavnici sveučilišne zajednice
25. predstavnik znanstvenih institucija koje se bave pitanjima Hrvata izvan Republike Hrvatske
26. predstavnik nevladinih udruga koje u svom djelovanju promiču razvijanje odnosa s Hrvatima izvan Republike Hrvatske.“.

Stavak 5. mijenja se i glasi:

„Član Savjeta, predstavnik nevladinih udruga imenuje se na prijedlog Središnjeg državnog ureda za Hrvate izvan Republike Hrvatske.“.

**II.**

Točka V. mijenja se i glasi:

„Za članove Savjeta, predstavnike Hrvata iz Bosne i Hercegovine imenuju se:

1. Miljana Glamuzina
2. Perica Jelečević
3. Marijan Kljajić
4. Toni Kraljević
5. Borjana Krišto
6. Ilija Nakić
7. Danijel Nikolić
8. Dražen Trlin
9. don Nikola Menalo, predstavnik Katoličke crkve u Bosni i Hercegovini.“.

**III.**

Točka VI. mijenja se i glasi:

„Za članove Savjeta, predstavnike hrvatske manjine, imenuju se:

1. Gabriela Novak-Karall, predstavnica za Austriju
2. Stanko Horvath, predstavnik za Austriju
3. Rumen Angelov Boyadzhiev, predstavnik za Bugarsku
4. Adrijan Vuksanović, predstavnik za Crnu Goru
5. Wlasta Laura Laurenčíková, predstavnica za Češku
6. Antonella D'Antuono, predstavnica za Italiju
7. Antun Gucić, predstavnik za Kosovo
8. Ivan Gugan, predstavnik za Mađarsku
9. Andrija Handler, predstavnik za Mađarsku
10. Petar Hategan, predstavnik za Rumunjsku
11. Josip Tunić, predstavnik za Sjevernu Makedoniju
12. Radoslav Jankovič, predstavnik za Slovačku
13. Đanino Kutnjak, predstavnik za Sloveniju
14. Filip Božić, predstavnik za Sloveniju
15. Jasna Vojnić, predstavnica za Srbiju
16. Tomislav Žigmanov, predstavnik za Srbiju
17. Darko Vuković, predstavnik za Srbiju.“.

**IV.**

Točka VII. mijenja se i glasi:

„Za članove Savjeta, predstavnike hrvatskog iseljeništva/dijaspore, imenuju se:

1. Elena Liliana Nadinić, predstavnica za Argentinu
2. Cristian Nicolas Sprljan Alvarez, predstavnik za Argentinu
3. Mirna Jukić-Berger, predstavnica za Austriju
4. Luka Martin Jurcevic, predstavnik za Australiju
5. Zvonimir Kurtović, predstavnik za Australiju
6. Adrian Simun Puljić, predstavnik za Australiju
7. Goran Strniša, predstavnik za Belgiju, Dansku, Luksemburg, Nizozemsku i Norvešku
8. Gustavo Victor Glavinich Giosa, predstavnik za Boliviju, Ekvador, Paragvaj, Peru, Urugvaj i Venezuelu
9. Dubravka Sidonija Šuto, predstavnica za Brazil
10. Marco Antonio Buzolic Buzolic, predstavnik za Čile
11. Matko Stephen Koljatic Arcos, predstavnik za Čile
12. Vlatka Leko-Roche, predstavnica za Francusku
13. Ivana Milina, predstavnica za Italiju
14. Lovorka Duvnjak, predstavnica za Južnoafričku Republiku
15. Zvonimir Aničić, predstavnik za Kanadu
16. Krešimir Mustapić, predstavnik za Kanadu
17. Jeanne Valetić, predstavnica za Kanadu
18. Goran Katić, predstavnik za Novi Zeland
19. Mile Baričević, predstavnik za Njemačku
20. Antonio Pavić, predstavnik za Njemačku
21. Marijo Primorac, predstavnik za Njemačku
22. Jack Baric, predstavnik za Sjedinjene Američke Države
23. Davorka Ivana Kirinčić, predstavnica za Sjedinjene Američke Države
24. Željko Perić, predstavnik za Sjedinjene Američke Države
25. Gina Susan Pilić, predstavnica za Sjedinjene Američke Države
26. Nevenka Posavec Komarica, predstavnica za Sjedinjene Američke Države
27. Tomislav Mikulić, predstavnik za Švedsku
28. Jozo Dalić, predstavnik za Švicarsku
29. Franko Cetinić, predstavnik za Ujedinjenu Kraljevinu Velike Britanije i Sjeverne Irske.“.

**V.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Savjet Vlade Republike Hrvatske za Hrvate izvan Republike Hrvatske (dalje u tekstu: Savjet Vlade) osnovan je sukladno Zakonu o odnosima Republike Hrvatske s Hrvatima izvan Republike Hrvatske („Narodne Novine“ br. 124/11., 16/12.) kao savjetodavno tijelo Vlade Republike Hrvatske koje pruža pomoć Vladi u kreiranju i provedbi politike, aktivnosti i programa u odnosu na Hrvate izvan Republike Hrvatske.

Članovi Savjeta Vlade su predstavnici Hrvata izvan Republike Hrvatske i članovi po položaju, predstavnici državnih tijela i institucija, Katoličke crkve i organizacija civilnog društva.

Članovi Savjeta Vlade iz reda pripadnika Hrvata izvan Republike Hrvatske, su predstavnici udruga, organizacija i institucija Hrvata izvan Republike Hrvatske, osobe uvažene u sredini u kojoj žive, angažirane na očuvanju i jačanju hrvatskog identiteta svojih zajednica i na unaprjeđenju odnosa s hrvatskom domovinom. Zajednice Hrvata izvan Republike Hrvatske svoje predstavnike u Savjet Vlade predlažu iz redova najznačajnijih i najbrojnijih udruga, organizacija, institucija ili drugih oblika organiziranja, na mandat od četiri godine. Članove Savjet Vlade, predstavnike Hrvata izvan Republike Hrvatske imenuje Vlada Republike Hrvatske na prijedlog hrvatskih zajednica iz država iz kojih dolaze.

Članovi Savjeta Vlade po položaju su: državni tajnik Središnjeg državnog ureda za Hrvate izvan Republike Hrvatske i njegov zamjenik, državni tajnici u ministarstvima nadležnima za vanjske i europske poslove, unutarnje poslove, znanost i obrazovanje, kulturu i medije, gospodarstvo i održivi razvoj, zdravstvo, turizam i sport, financije, zatim u ministarstvu rada, mirovinskoga sustava, obitelji i socijalne politike te ministarstvu regionalnog razvoja i fondova Europske unije, državni tajnik Središnjeg državnog ureda za demografiju i mlade, zastupnici u Hrvatskom saboru koji predstavljaju Hrvate izvan Republike Hrvatske, ravnatelj Hrvatske matice iseljenika, predstavnici sveučilišne zajednice, ravnatelj Državnog zavoda za statistiku, predstavnik Katoličke crkve (ravnatelj inozemne pastve) te predstavnici Hrvatske radiotelevizije, Hrvatske akademije znanosti i umjetnosti, Nacionalne i sveučilišne knjižnice, Hrvatske gospodarske komore, Hrvatske obrtničke komore, Hrvatske udruge poslodavaca te predstavnik znanstvenih institucija koje se bave pitanjima Hrvata izvan Republike Hrvatske i predstavnik nevladinih udruga koje u svom djelovanju promiču razvijanje odnosa s Hrvatima izvan Republike Hrvatske.

Zastupljenost predstavnika Hrvata izvan Republike Hrvatske u Savjetu Vlade određuje se sukladno brojnosti i značaju Hrvata u dotičnoj državi, aktivnosti i povezanosti zajednice s Republikom Hrvatskom, kao i radu na afirmaciji ugleda i interesa Republike Hrvatske, kako slijedi: devet članova predstavnika Hrvata iz Bosne i Hercegovine, od kojih jedan predstavnik

Katoličke crkve iz Bosne i Hercegovine; sedamnaest članova predstavnika hrvatske manjine; te dvadeset i devet članova predstavnika hrvatskog iseljeništva/dijaspore.

Broj članova Savjeta Vlade, predstavnika hrvatske manjine, po državama: tri iz Srbije, po dva iz Austrije, Mađarske i Slovenije, po jedan iz Bugarske, Crne Gore, Češke, Italije, Kosova, Sjeverne Makedonije, Rumunjske i Slovačke.

Broj članova Savjeta Vlade, predstavnika hrvatskog iseljeništva/dijaspore, po državama: pet iz Sjedinjenih Američkih Država, po tri iz Australije, Kanade i Savezne Republike Njemačke, po dva iz Argentine i Čilea, po jedan iz Austrije, Brazila, Francuske, Italije, Južnoafričke Republike, Novog Zelanda, Švedske, Švicarske, i Ujedinjenog Kraljevstva Velike Britanije i Sjeverne Irske, po jedan skupno za Belgiju, Dansku, Luksemburg, Nizozemsku i Norvešku, po jedan skupno za Boliviju, Ekvador, Paragvaj, Peru, Urugvaj i Venezuelu.

Odlukom o osnivanju i imenovanju članova Savjeta Vlade Republike Hrvatske za Hrvate izvan Republike Hrvatske, koju je Vlada donijela 7. rujna 2017. godine, članovi Savjet imenuju se na mandat od četiri godine, sukladno odredbi članka 19. stavka 1. Zakona o odnosima Republike Hrvatske s Hrvatima izvan Republike Hrvatske. Protekom razdoblja od četiri godine, pokrenut je postupak za imenovanje članova novog, trećeg saziva Savjeta Vlade, stoga predlažemo donošenje predmetne Odluke.